**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO DALYVAVIMUI PROJEKTUOSE**

2018 m. lapkričio 15 d. Nr. 34-1523

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu ir 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į Lietuvos nacionalinės Martyno Mažvydo bibliotekos 2018-10-31 raštą Nr. SD-18-1170 „Dėl bendradarbiavimo sutarties įgyvendinant iš Europos Sąjungos struktūrinių fondų lėšų bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ (viešojoje bibliotekoje)“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos ir Lazdijų rajono savivaldybės viešosios bibliotekos dalyvavimui projektuose „Gyventojų skatinimas išmaniai naudotis internetu atnaujintoje infrastruktūroje“ ir „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ (toliau – Projektai).

2. Įgalioti Lazdijų rajono savivaldybės administracijos direktorių pasirašyti bendradarbiavimo sutartį ir visus dokumentus, susijusius su Projektų įgyvendinimu, bei organizuoti ir užtikrinti juose numatytų įsipareigojimų vykdymą.

3. Užtikrinti Lazdijų rajono savivaldybės administracijos ir Lazdijų rajono savivaldybės viešosios bibliotekos tinkamų finansuoti lėšų, kurių nepadengia Projektui skiriamos finansavimo lėšos, taip pat netinkamų finansuoti, bet šiam Projektui įgyvendinti reikalingų išlaidų, jeigu tokių bus, ir apyvartinių lėšų, reikalingų projekto įgyvendinimui ir užbaigimui, jeigu tokių prireiks, padengimą iš Lazdijų rajono savivaldybės biudžeto lėšų.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Sandra Sinkevičienė, 2018-11-14

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO DALYVAVIMUI PROJEKTUOSE“**

**AIŠKINAMASIS RAŠTAS**

2018-11-14

Lazdijų rajono savivaldybės tarybos sprendimo projektas „Dėl pritarimo dalyvavimui projekte“ parengtas vadovaujantis Lietuvos Respublikos vietos savivaldos įstatymo 6 straipsnio 12 punktu ir 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgiant į Lietuvos nacionalinės Martyno Mažvydo bibliotekos 2018-10-31 raštą Nr. SD-18-1170 „Dėl bendradarbiavimo sutarties įgyvendinant iš Europos Sąjungos struktūrinių fondų lėšų bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ (viešojoje bibliotekoje)“.

Šio sprendimo tikslas – pritarti Lazdijų rajono savivaldybės administracijos ir Lazdijų rajono savivaldybės viešosios bibliotekos dalyvavimui projektuose „Gyventojų skatinimas išmaniai naudotis internetu atnaujintoje infrastruktūroje“ ir „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ (toliau – Projektai) bei įgalioti Lazdijų rajono savivaldybės administracijos direktorių pasirašyti bendradarbiavimo sutartį ir visus dokumentus, susijusius su Projektų įgyvendinimu, bei organizuoti ir užtikrinti juose numatytų įsipareigojimų vykdymą.

Šalims bendradarbiaujant (bendra veikla ir įsipareigojimai) 2018–2020 metais įgyvendinant projektą „Gyventojų skatinimas išmaniai naudotis internetu atnaujintoje infrastruktūroje“ ir projektą „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ rajono savivaldybės gyventojams bus suteikta galimybė viešosiose bibliotekose naudotis nemokama viešąja interneto prieiga bei bus mokoma ir skatinama gyventojus naudotis elektroninėmis paslaugomis ir elektroninės informacijos resursais. Šalys bendradarbiaus šiose srityse: viešosios interneto prieigos savivaldybės viešojoje bibliotekoje ir jos struktūriniuose vienetuose įrengimas arba pagerinimas; bibliotekos darbuotojų bei gyventojų mokymas ir skatinimas naudotis internetu atnaujintoje viešosios interneto prieigose. Bibliotekos struktūriniams vienetams, dalyvausiantiems Projektuose, bus skiriami techninės įrangos ir interneto paketai.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistė Sandra Sinkevičienė.

Investicijų skyriaus vyr. specialistė Sandra Sinkevičienė